Sklep II DoR 603/2010
Datum: 2011-04-07T02:00:00.000+02:00
ecli: ECLI:SI:VSRS:2011:II.DOR.603.2010
opravilna_stevilka_ii_stopnje: VSM I Cp 1487/2010
sodisce: Vrhovno sodišče
oddelek: Civilni oddelek
podrocje: CIVILNO PROCESNO PRAVO - STVARNO PRAVO
institut: dopuščena revizija - lastninska pravica - družbena lastnina - priposestvovanje - lovska družina

## Jedro

Revizija se dopusti glede vprašanja ali je tožena stranka v konkretnem primeru postala lastnica predmetnih nepremičnin, na katerih je pridobila iz koncepcije nekdanje družbene lastnine izhajajoča upravičenja kot lovska družina na odplačen način.

## Izrek

Revizija se dopusti glede vprašanja ali je tožena stranka v konkretnem primeru postala lastnica predmetnih nepremičnin, na katerih je pridobila iz koncepcije nekdanje družbene lastnine izhajajoča upravičenja kot lovska družina na odplačen način.

## Obrazložitev

1. Sodišče prve stopnje je ugodilo tožbenemu zahtevku na ugotovitev lastninske pravice na nepremičninah, navedenih v izreku.

2. Sodišče druge stopnje je pritožbo tožene stranke zavrnilo in potrdilo sodbo sodišča prve stopnje.

3. Predlog za dopustitev revizije je vložila tožena stranka. Tožena stranka navaja, da ZSKZ ni podržavil tistih kmetijskih zemljišč, ki so jih lovske družine pridobile na odplačen način in se zavzema za enako obravnavanje lovskih družin kot temeljnih organizacij kooperantov. Ne strinja se tudi s zaključkom višjega sodišča, da predlagateljica spornih nepremičnin ni priposestvovala oz. da z uveljavitvijo ZSKZ ni bila več v dobri veri.

4. Predlog je utemeljen.

5. Vrhovno sodišče je ugotovilo, da so glede vprašanja, izpostavljenega v predlogu toženke in opredeljenega v izreku tega sklepa, podani pogoji za dopustitev revizije iz prvega odstavka 367.a člena ZPP in je zato v tako začrtanem obsegu revizijo dopustilo (tretji odstavek 367. c člena istega zakona)